Diari Oficial de la Generalitat Valenciana


Sumari del DOGV 531, del 20-02-1987 (1987/808194)

DECRET 14/1987, de 16 de febrer, del Consell de la Generalitat Valenciana, pel qual es modificat el Decret 61/1985, de 13 de maig, regulador del Consell Escolar Valencià.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/02/16/14/dof/vci/html**

### Dades del document

Número de DOGV
:   531

Data del DOGV
:   20-02-1987

Secció del DOGV
:   DISPOSICIONS GENERALS

Número del document
:   1987/808194


Data del document
:   16-02-1987

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 14/1987, de 16 de febrer, del Consell de la Generalitat Valenciana, pel qual es modifica el Decret 61/1985, de 13 de maig, regulador del Consell de la Generalitat Valenciana.  
El Decret del Consell 61/1985, de 13 de maig, en desplegament de la Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, va establir les normes sobre l'estructura i funcionament del Consell Escolar Valencià. L'experiència en els treballs que ha desplegat des de la posada en funcionament aconsella, tanmateix, d'establir-hi modificacions en la composició i l'estructura per al millor compliment dels objectius que la Llei li encomana.   
Igualment cal fer el reconeixement i suport a les organitzacions d'estudiants, com a Ens associatius juvenils, fins que no siga completat el procés d'associacionisme estudiantil, incrementant-ne la presència en el Consell Escolar Valencià i buscant-hi vies de participació més amplis.   
En atenció d'aquests motius, a proposta del Conseller de Cultura, Educació i Ciència i amb la deliberació prèvia del Govern Valencià en sessió de 16 de febrer de 1987,   
DECRETE:  
Article primer  
El Consell Escolar Valencià, que és l'òrgan superior consultiu i de participació social en la programació general de l'ensenyament a la Comunitat Valenciana, estarà format pels membres següents:   
a) Deu professors dels nivells educatius no universitaris, proposats per les Centrals o Associacions Sindicals de més representativitat. D'aquests, set pertanyeran a Centres públics i tres a Centres privats.   
Dels set professors representants dels Centres públics, quatre seran d'Ensenyament Bàsic i tres d'Ensenyament Mitjà.   
Dels tres professors de Centres privats, dos seran d'Ensenyament Bàsic i un d'Ensenyament Mitjà.   
b) Deu pares d'alumnes, proposats per les Federacions de Pares d'Alumnes més representatives, en proporció al nombre d'Associacions inscrites en cada Federació.   
c) Set alumnes, proposats pels Ens associatius juvenils més representatius.   
d) Tres representants del personal administratiu i de serveis dels Centres docents no universitaris, proposats per les Centrals o Associacions Sindicals més representatives.   
e) Dos titulars de Centres docents privats, proposats per les Organitzacions Empresarials de l'Ensenyament més representatives.   
f) Dos representants de les Centrals Sindicals, proposats per aquelles que tinguen més representativitat.   
g) Dos representants de les Organitzacions Patronals, proposats per aquelles que tinguen més implantació a la Comunitat Valenciana.   
h) Cinc representants de les Corporacions Locals, proposats en la forma que es determine reglamentàriament.   
i) Dos representants del personal de l'Administració Educativa Autonòmica, proposats per les Centrals o Associacions Sindicals més representatives.   
j) Tres representants de les Universitats de la Comunitat Valenciana, proposats, un per cada una d'aquestes, per les respectives Juntes de Govern.   
k) Dos personalitats de reconegut prestigi en el camp de l'educació, de la renovació pedagògica, de la investigació o de l'administració educativa, designats pel Conseller de Cultura, Educació i Ciència.   
l) Dos representants de la Conselleria de Cultura, Educació i Ciència, designats pel titular d'aquesta.   
Article segon  
Els membres del Consell Escolar Valencià en perdran la condició per alguna de les causes següents:   
a) Acabament del mandat.   
b) Quan hi deixen de concórrer els requisits que determinaren la designació.   
c) Revocació del mandat conferit pel Conseller de Cultura, Educació i Ciència o per les Organitzacions, Associacions o Institucions que els proposassen.   
d) Renúncia.   
e) Ser condemnat per sentència ferma a la pena d'inhabilitació per a càrrec públic.   
f) Incapacitat permanent absoluta o defunció.   
Article tercer  
La Secretaria Tècnica del Consell Escolar Valencià l?exercirà un funcionari de la Conselleria de Cultura, Educació i Ciència designat pel titular d'aquest Departament, les funcions del qual seran les següents:   
a) Realitzar la tramitació administrativa dels assumptes que siguen competència del Consell Escolar Valencià.   
b) Qualssevol altres que li encomane el seu President dins de l?àmbit de les seues competències.   
DISPOSICIO TRANSITORIA  
Els membres del Consell Escolar Valencià nomenats d?acord amb el que estableix el Decret 61/1985, de 13 de maig, del Consell de la Generalitat Valenciana, la representació dels quals no hagués estat modificada per l'article segon d'aquest Decret, podran continuar en l'actual condició fins a l'expiració del seu mandat.   
DISPOSICIO DEROGATORIA  
Queden derogades totes les disposicions de rang semblant o inferior que s'oposen al que estatueix aquest Decret i, especialment, L?article primer del Decret 61/1985, de 13 de maig, del Consell de la Generalitat Valenciana, pel qual és regulat el Consell Escolar Valencià, i els articles tercer i sisé de l'Ordre de 8 de maig de 1985, de la Conselleria de Cultura, Educació i Ciència, que desplega el Decret 61/1985.   
DISPOSICIONS FINALS  
Primera  
El Conseller de Cultura, Educació i Ciència resta autoritzat per tal de dictar les disposicions d'execució i desplegament del que disposa aquest Decret.   
Segona  
Aquest Decret vigirà el mateix dia de la publicació en el Diari Oficial de la Generalitat Valenciana.   
València, a 16 de febrer de 1987.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI